rejauldu/bengali-wikipedia huggingface dataset:
অদিতি বালন একজন ভারতীয় অভিনেত্রী যিনি মূলত তামিল এবং মালয়ালম ছবিতে কাজ করেন। অদিতি আরুভি ছবিতে নাম ভূমিকায় অভিনয় করে সর্বাধিক পরিচিত হয়েছেন। এই ছবিতে তাঁর অভিনয়কে ফিল্ম কম্প্যানিয়ন কর্তৃক "দশকের ১০০টি সেরা অভিনয়"-এর মধ্যে একটি বলে বিবেচনা করা হয়।   কর্মজীবন  ২০১৭ সালে তিনি "আরুভি" ছবিতে একটি প্রধান চরিত্রে অভিনয় করার সুযোগ পান। এটি ২০১৭ সালের সবচেয়ে জনপ্রিয় ছবিগুলির মধ্যে একটি ছিল এবং সমালোচকদের দ্বারা সর্বসম্মতভাবে তাঁর অভিনয়ের প্রশংসা করা হয়েছিল। "আরুভি" ছবির জন্য তিনি অনেক পুরস্কার পেয়েছেন, যার মধ্যে রয়েছে সেরা অভিনেত্রীর জন্য ফিল্মফেয়ার সমালোচক পুরস্কার - তামিল। ২০২৪ সালে তিনি তেলুগু চলচ্চিত্র সারিপোধা সানিভারম-এ অভিনয় করেন।   চলচ্চিত্র তালিকা    চলচ্চিত্র  +চলচ্চিত্র এবং ভূমিকার তালিকাবছরচলচ্চিত্রভূমিকাভাষামন্তব্যতথ্যসূত্র২০১৭আরুভিতামিলপ্রধান ভূমিকায় আত্মপ্রকাশ২০২১কুট্টি স্টোরিকুচুতামিলসেগমেন্ট: আদল প্যাডালকোল্ড কেসমেধা পদ্মজামালয়ালম  মালয়ালম চলচ্চিত্রে আত্মপ্রকাশ২০২২পদভেত্তুশ্যামমালয়ালম ২০২৩শকুন্তলমপ্রিয়ম্বদাতেলুগু তেলুগু চলচ্চিত্রে আত্মপ্রকাশকারুমেগঙ্গল কালাইগিন্দ্রনাকানমানিতামিলভেলামালয়ালম ২০২৪ক্যাপ্টেন মিলাররাজকুমারী শকুন্তলাতামিলসারিপোধা সানিভারমভদ্রাতেলুগুলাইনম্যানসংগ্রাহকতামিলক্ষণস্থায়ী উপস্থিতি   টেলিভিশন  +ওয়েব সিরিজ এবং ভূমিকার তালিকা বছর ওয়েব সিরিজ ভূমিকা নেটওয়ার্ক মন্তব্য  ২০২১ নবরস ভাগ্যলক্ষ্মী নেটফ্লিক্স সেগমেন্ট: পায়সম   ২০২৩ জিনিসপত্রের গল্প ভান্নামাইল সনি লিভ সেগমেন্ট: সেলুলার    পুরস্কার এবং মনোনয়ন  +পুরস্কার এবং মনোনয়নের তালিকাবছরপুরস্কারবিভাগচলচ্চিত্রফলাফলতথ্যসূত্র২০১৮আনন্দ বিকাতন সিনেমা পুরস্কারসেরা অভিষেক অভিনেত্রীআরুভি এডিসন পুরস্কার ফিল্মফেয়ার অ্যাওয়ার্ডস দক্ষিণশ্রেষ্ঠ অভিনেত্রী – তামিল সমালোচক দ্বারা শ্রেষ্ঠ অভিনেত্রী – তামিল নরওয়ে তামিল চলচ্চিত্র উৎসব পুরস্কারসেরা অভিনেত্রী দক্ষিণ ভারতীয় আন্তর্জাতিক চলচ্চিত্র পুরস্কারশ্রেষ্ঠ অভিনেত্রী - তামিল সেরা অভিষেক অভিনেত্রী - তামিল শ্রেষ্ঠ অভিনেত্রী (সমালোচক)- তামিল টেকোফেস পুরস্কারসেরা অভিষেক- মহিলা বিজয় পুরস্কারসেরা অভিষেক অভিনেত্রী    মন্তব্য    তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:জীবিত ব্যক্তি বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
দিনগিরি বান্দা উইজেতুঙ্গা (১৯১৬-২০০৮) শ্রীলঙ্কার ৪র্থ রাষ্ট্রপতি ছিলেন ১৯৯৩ সালের ১ মে থেকে ১৯৯৪ সালের ১২ নভেম্বর পর্যন্ত; এর আগে তিনি দেশটির নবম প্রধানমন্ত্রী হিসেবে কাজ করেছেন ৬ মার্চ ১৯৮৯ তারিখ হতে ৭ মে ১৯৯৩ পর্যন্ত। এর আগে তিনি দেশটির একটি প্রাদেশিক গভর্নর হিসেবে কাজ করেছিলেন ১৯৮৮ সাল থেকে ১৯৮৯ সাল পর্যন্ত। তিনি ১৯৪৬ সালে ইউনাইটেড ন্যাশনাল পার্টিতে যোগ দিয়েছিলেন। ১৯৩৯ সালে তিনি মাধ্যমিক পাশ করে ব্রিটিশ সিলন পুলিশে সাধারণ কনস্টেবল হিসেবে যোগ দিয়েছিলেন।    তথ্যসূত্র   বিষয়শ্রেণী:শ্রীলঙ্কান রাজনীতিবিদ বিষয়শ্রেণী:শ্রীলঙ্কার রাষ্ট্রপতি বিষয়শ্রেণী:১৯১৬-এ জন্ম বিষয়শ্রেণী:২০০৮-এ মৃত্যু বিষয়শ্রেণী:সিলনের ৬ষ্ঠ সংসদ সদস্য বিষয়শ্রেণী:শ্রীলঙ্কার ৮ম সংসদ সদস্য বিষয়শ্রেণী:শ্রীলঙ্কার ৯ম সংসদ সদস্য বিষয়শ্রেণী:শ্রীলঙ্কার অর্থমন্ত্রী বিষয়শ্রেণী:ইউনাইটেড ন্যাশনাল পার্টির নেতা বিষয়শ্রেণী:শ্রীলঙ্কার প্রধানমন্ত্রী বিষয়শ্রেণী:শ্রীলঙ্কার ভারপ্রাপ্ত রাষ্ট্রপতি বিষয়শ্রেণী:উত্তর পশ্চিম প্রদেশ, শ্রীলঙ্কার গভর্নর বিষয়শ্রেণী:শ্রীলঙ্কান বৌদ্ধ বিষয়শ্রেণী:সিংহলী রাজনীতিবিদ বিষয়শ্রেণী:ব্রিটিশ সিলনের ব্যক্তি বিষয়শ্রেণী:শ্রীলঙ্কার শ্রমমন্ত্রী বিষয়শ্রেণী:শ্রীলঙ্কার ডাকমন্ত্রী বিষয়শ্রেণী:শ্রীলঙ্কার রাজ্য মন্ত্রী বিষয়শ্রেণী:শ্রীলঙ্কার টেলিযোগাযোগ মন্ত্রী বিষয়শ্রেণী:শ্রীলঙ্কার সামাজিক বিষয়ক মন্ত্রী বিষয়শ্রেণী:শ্রীলঙ্কার বিদ্যুৎমন্ত্রী বিষয়শ্রেণী:শ্রীলঙ্কাভিমান্য
কোল্টস ক্রিকেট ক্লাব শ্রীলঙ্কার কলম্বোতে অবস্থিত একটি প্রথম-শ্রেণীর ক্রিকেট দল।  দলটি ১৯৯১/৯২, ১৯৯৯/২০০০, ২০০১/০২, ২০০৪/০৫, ২০০৮/০৯ এবং ২০১১/১২ সালে শ্রীলঙ্কার ঘরোয়া লিগের ৬টি প্রথম-শ্রেণীর টুর্নামেন্ট এবং ১৯৯৮/৯৯ এবং ২০১০/১১ সালের মতো ২টি প্রিমিয়ার সীমিত ওভারের টুর্নামেন্ট জিতেছেন।  ডান|থাম্ব|269x269পিক্সেল|উল্লেখযোগ্য প্রাক্তন কোল্টস ক্রিকেটার চামিন্দা ভাস ইতিহাস ক্লাবটি আনুষ্ঠানিকভাবে কলম্বো কোল্টস ক্রিকেট ক্লাব নামে পরিচিত এবং ১৮৭৩ সালে প্রতিষ্ঠিত হয়েছিল এবং ১৮৮৬ সালে পুনরায় সংগঠিত হয়েছিল। এই ক্লাবটি মূলত কলম্বোর পেত্তাহ শহরে অবস্থিত। ক্লাবটিতে একটি প্রথম-শ্রেণীর দল এবং ক্লাব বি, অনূর্ধ্ব-২৩ এবং অনূর্ধ্ব-২৫ এর মতো অন্যান্য দল এবং মহিলা দল রয়েছে।  সাফল্য  পি সারাভানামুত্তু ট্রফি (১) ১৯৯১–৯২   প্রিমিয়ার ট্রফি (৪) ১৯৯৯–০০  ২০০১–০২  ২০০৪–০৫ ২০০৮–০৯ ২০১১–১২  উল্লেখযোগ্য খেলোয়াড়   নুয়ান কুলাসেকারা  অ্যাঞ্জেলো ম্যাথিউস  থিসারা পেরেরা  রোশেন সিলভা  চামিন্দা ভাস  মালিন্দা ওয়ার্নাপুরা  রয় ডায়াস  গামিনি গুণসেনা  উইরান্থা ফার্নান্দো  ঘরের মাঠ  কোল্টস ক্রিকেট ক্লাব গ্রাউন্ড হোম ম্যাচগুলির জন্য ক্লাবের প্রাথমিক ভেন্যু।  তথ্যসূত্র  বহিঃসংযোগ  ক্রিকইনফো  ক্রিকেটআর্কাইভে কোল্টস ক্রিকেট ক্লাব (ইংরেজি)  বিষয়শ্রেণী:শ্রীলঙ্কার প্রথম-শ্রেণীর ক্রিকেট দল বিষয়শ্রেণী:কলম্বোর ক্রীড়া ক্লাব বিষয়শ্রেণী:কলম্বোতে ক্রিকেট
হাওড়া–স্যার মোক্ষগুণ্ডাম বিশ্বেশ্বরায় টার্মিনাল হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত এক্সপ্রেস ট্রেন, যা কর্ণাটকের রাজধানী ব্যাঙ্গালোরের স্যার এম. বিশ্বেশ্বরায় টার্মিনাল এবং পশ্চিমবঙ্গর রাজধানী কলকাতার নিকটস্থ হাওড়া জংশন রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২২৮৮৭/২২৮৮৮ ট্রেন নম্বরাঙ্কিত হয়ে পরিচালিত হচ্ছে। এটি পূর্বে যশবন্তপুর পর্যন্ত চলত এবং হাওড়া–যশবন্তপুর হামসফর এক্সপ্রেস নাম ছিল। ট্রেনটি কর্ণাটক, তামিলনাড়ু, অন্ধ্রপ্রদেশ, ওড়িশা, পশ্চিমবঙ্গর মধ্যে চলাচল করে। ট্রেনটি হাওড়া–তিরুপতি হামসফর এক্সপ্রেস-এর সাথে রেক ভাগাভাগি করে।   কোচের বৈশিষ্ট্য  ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।  কোচে ষোলোটি এসি-৩ টায়ার, একটি প্যান্ট্রিকার ও দুটি জেনারেটর পাওয়ার কার রয়েছে।   পরিষেবা  ২২৮৮৭ নং হাওড়া–স্যার মোক্ষগুণ্ডাম বিশ্বেশ্বরায় টার্মিনাল হামসফর এক্সপ্রেস ৬০ কিমি প্রতি ঘন্টা বেগে মঙ্গলবার যাত্রা শুরু করে ৩২ ঘন্টা ৫৫ মিনিটে ১৯৭০ কিমি এবং ২২৮৮৮ নং ট্রেনটি বৃহস্পতিবার থেকে শুরু করে ও ৩২ ঘন্টা ৩৫ মিনিটে ঐ দূরত্ব অতিক্রম করে।https://swr.indianrailways.gov.in/view_section.jsp?lang=0&id=0,1,261,293,511,530  সময় সারণী ২২৮৮৭ - প্রতি মঙ্গলবার দুপুর ১২:৪০ নাগাদ হাওড়া থেকে রওনা হয় ও পরের দিন রাত ৮:০০ নাগাদ বেঙ্গালুরু স্যার মোক্ষগুণ্ডাম বিশ্বেশ্বরায় টার্মিনালে পৌঁছায়।  ২২৮৮৮ - প্রতি বৃহস্পতিবার সকাল ১০:১৫ নাগাদ বেঙ্গালুরু স্যার মোক্ষগুণ্ডাম বিশ্বেশ্বরায় টার্মিনাল থেকে রওনা হয় ও পরের দিন সন্ধ্যা ৬:৩০ নাগাদ হাওড়া পৌঁছায়।   লোকো লিংক  এই ট্রেনটি সাঁতরাগাছি ইলেকট্রিক লোকো শেড ডব্লিউএপি-৭ লোকোমোটিভ দ্বারা হাওড়া থেকে বিশাখাপত্তনম পর্যন্ত যায়। তারপরে বিশাখাপত্তনম থেকে এসএমভিটি অবধি এটি লালাগুডা ইলেক্ট্রিক লোকো শেডের ডব্লিউএপি-৭ লোকোমোটিভের মাধ্যমে যায়।   পথ ও যাত্রাবিরতি                                        স্যার মোক্ষগুণ্ডাম বিশ্বেশ্বরায় টার্মিনাল  টীকা  তথ্যসূত্র  বিষয়শ্রেণী:২০১৭-এ চালু রেল পরিষেবা বিষয়শ্রেণী:হামসফর এক্সপ্রেস ট্রেন বিষয়শ্রেণী:পশ্চিমবঙ্গের রেল পরিবহন বিষয়শ্রেণী:তামিলনাড়ুর রেল পরিবহন বিষয়শ্রেণী:হাওড়ার রেল পরিবহন বিষয়শ্রেণী:বেঙ্গালুরুর পরিবহন
পাবনা জেলার বেড়া উপজেলার আমিনপুর থানার একটি ইউনিয়ন  ইতিহাস রূপপুর ইউনিয়ন বেড়া উপজেলার একটি গুরুত্বপূর্ণ এলাকা। ২০১৩ সালের ২০ শে অক্টোবর রূপপুর ইউনিয়ন আমিনপুর থানার অধীনে চলে যায়।    অবস্থান  রূপপুর ইউনিয়নের ইহার উত্তর দিকে পুরান ভারেংগা এবং জাতসাখিনী ইউনিয়ন, পশ্চিম দিকে মাশুমদিয়া ইউনিয়ন ও রানীনগর ইউনিয়ন, দক্ষিণে ঢালারচর ইউনিয়ন,পুর্বে মানিকগঞ্জ জেলার শিবালয় উপজেলা  ইউনিয়ন পরিষদ  যোগাযোগ ব্যবস্থা রূপপুর ইউনিয়নের সাথে যোগাযোগের মাধ্যম সমূহ :  ঢাকা থেকে কাশিনাথপুর পর্যন্ত আধা ঘণ্টা পর পর বাস আছে। ঢাকা থেকে আনুমানিক দূরত্ব ১৫০ কিলোমিটার।  পাবনা থেকে বাস,সিএনজি ও অন্যান্য পরিবহনের মাধ্যমে যাতায়াত করা যায়। পাবনা থেকে আনুমানিক দূরত্ব ৬০ কিলোমিটার।  বেড়া থেকে বাস, সিএনজি, মটর সাইকেল ইত্যাদি যোগে যাতায়াত করা যায়। বেড়া থেকে আনুমানিক দূরত্ব ৩০ কিলোমিটার।   আমিনপুর থানা থেকে বাস, সিএনজি, মটর সাইকেল ইত্যাদি যোগে যাতায়াত করা যায়। আমিনপুর থেকে আনুমানিক দূরত্ব ০৭ কিলোমিটার।  রূপপুর ইউনিয়নের সাথে যোগাযোগের মাধ্যমরূপপুর ইউনিয়নের চেয়ারম্যনের নম্বর =০১৭১৫-২৩৪৩৭৩ রূপপুর ইউনিয়নের সচিবের নম্বর = ০১৭১৮-৮২২২৬১  ★==শিক্ষা প্রতিষ্ঠান==★ ★কলেজ= নাই  ★উচ্চ বিদ্যালয় ২ টি।  ১)ধোবাখোলা করোনেশন উচ্চ বিদ্যালয়,সন্ন্যাসী বাঁধা।   ২) খানপুরা উচ্চ বিদ্যালয়।  প্রাথমিক বিদ্যালয় সরকারি ৪ টি। বে সরকারি প্রাথমিক বিদ্যালয় ৫ টি মাদ্রাসা ১ টি।  দর্শনীয় স্থান নটাকোলা ঘাট  যমুনার তীর   সন্ন্যাসী বাঁধা ব্রীজ প্রাঙ্গণ।   এনজিও রুপপুর ইউনিয়নটি প্রত্যন্ত এবং বন্যকবলিত এলাকা হওয়ায় এখানে দারিদ্রতা বিমোচনের জন্য বেশ কয়েকটি এনজিও এর কার্যক্রম রয়েছে। তার মধ্যে উল্লেখযোগ্য হচ্ছেঃ ব্র‍্যাক, আশা, পাবনা প্রতিশ্রুতি, আসিয়াব, গ্রামীণ ব্যাংক ইত্যাদি।  ধর্ম ও ধর্মীয় উৎসব রুপপুর ইউনিয়নে মুসলিম জনগোষ্ঠীর সংখ্যায় বেশি। এবং আমিনপুর থানার  এই এলাকাতে আঞ্জুমান ই ক্বাদেরিয়ার অধীনে একটা মসজিদ আছে। যেখানে এলাকার বেশির ভাগ মুসলিম প্রতি আরবি মাসের ১১ তারিখে উপস্থিত হয়। প্রতি বছর পবিত্র আশুরা পালন করা হয় এখানে। এছাড়া মুসলিম ধর্মীয় সকল উৎসব এখানে পালন করা হয়ে থাকে। হিন্দুরা সকল পূজা করে থাকে। তাছাড়া এই এলাকাতে দুর্গা পূজা বেশ যাক-জোমকভাবে পালন করা হয়ে থাকে।  খাদ্য এখানকার প্রধান খাবার হলো ভাত, রুটি, ডাল, শাক-সবজি, মাছ, মুড়ি, চিড়া ইত্যাদি। পান্তা ভাত ও কড়কড়ে ভাতের চাহিদাও এই এলাকাতে বেশ দেখা যায়।  তথ্যসূত্র
সলজবুর্গ (, বাভারিয়ান: Såizburg; ) অস্ট্রিয়ার নয়টি রাজ্যের অন্যতম। রাজ্যটির রাজধানীর নামও একই: সিটি অব সলজবুর্গ। সলজবুর্গ দীর্ঘকাল ধরে প্রিন্স-বিশপের শাসনের অধীনে ছিল, তাই অস্ট্রিয়ার অন্যান্য সব রাজ্য থেকে সলজবুর্গের ইতিহাস-ঐতিহ্য ভিন্ন।  ভূগোল thumb|সলজবুর্গের আলপাইন ভূদৃশ্য সলজবুর্গ রাজ্যটি সালজাখ নামের নদীর প্রবাহ পথ ধরে বিস্তৃত হয়েছে। দক্ষিণে সেন্ট্রাল ইস্টার্ন আল্পস পর্বতমালার পাদদেশে রাজ্যটির শুরু হয়েছে। রাজ্যের সর্বোচ্চ উঁচু পর্বত মাউন্ট গ্রসভেনেডিগার, যার উচ্চতা ১১,৯৯৮ ফিট। এই পর্বতটি রাজ্যের উত্তরে আল্পস পর্বতমালার অন্তর্গত, যেখানে অস্ট্রিয়ার সাথে জার্মানির বাভারিয়া রাজ্যের আন্তর্জাতিক সীমানা রয়েছে। সলজবুর্গের উত্তরপূর্বে রয়েছে আপার অস্ট্রিয়া, পূর্বে স্টিরিয়া, দক্ষিণে ক্যারিন্থিয়া এবং দক্ষিণ-পশ্চিমে টিরোল ও সাউথ টিরোল (ইতালি)। সলজবুর্গের জনসংখ্যা ৫২৯,০৮৫, জনসংখ্যার দিক থেকে এটি অস্ট্রিয়ার অন্যতম ছোট রাজ্য।  রাজ্যটির দক্ষিণ প্রান্ত দিয়ে আল্পস পর্বতমালার অবস্থান। এর মধ্যে অনেকগুলোর উচ্চতাই তিন হাজার মিটারের অধিক।  তথ্যসূত্র  বহিঃসংযোগ    সলজবুর্গ রাজ্য পর্যটন বোর্ড  সলজবুর্গ রাজ্য সরকার  সলজবুর্গ ভ্রমণ নির্দেশিকা  সলজবুর্গের আলোকচিত্র সংগ্রহ  Tours in and around Salzburg   Tours  বিষয়শ্রেণী:অস্ট্রিয়ার রাজ্য
জ্যাসন রিয়েক্টর () হলো যুুক্তরাজ্যের নৌবাহিনীর পারমাণবিক সাবমেরিন প্রকল্পে জড়িত সামরিক ও বেসামরিক কর্মীদের প্রশিক্ষণের জন্য লন্ডনের গ্রিনিচের রয়্যাল নেভাল কলেজে প্রতিরক্ষা মন্ত্রণালয় কর্তৃক স্থাপিত একটি স্বল্প-শক্তি সম্পন্ন পারমাণবিক গবেষণা চুল্লী।   নকশা  এটি মূলত আর্গোনট সিরিজের ১০ কিলোওয়াটের একটি গবেষণা চুল্লি, যা মার্কিন যুক্তরাষ্ট্রের আর্গোন ন্যাশনাল ল্যাবরেটরীতে ডিজাইন করা। যুক্তরাজ্যের রাজকীয় নৌবাহিনী পরীক্ষামূলকভাবে এবং প্রশিক্ষণের উদ্দেশ্যে এটি ব্যবহার করেছিল। রাজকীয় নৌবাহিনীর পারমাণবিক শক্তি চালিত ডুবোজাহাজগুলোতে ব্যবহৃত চুল্লিগুলো আসলে চাপযুক্ত জল চুল্লি (পিডাব্লুআর), যা কয়েক মিলিয়ন মেগাওয়াট শক্তি সরবরাহ করে।  তৎকালীন সময়ে জনবহুল অঞ্চলে অবস্থিত অন্যতম পারমাণবিক চুল্লীগুলোর মধ্যে জ্যাসন রিয়েক্টর ছিল অন্যতম (অন্যটি ছিল পূর্ব লন্ডনের কুইন মেরিতে)– এবং নিঃসন্দেহে এটি ছিল ১৭ শতকের একটি ভবনে স্থাপিত একমাত্র চুল্লী। রয়েল নেভাল কলেজের ভবনটি পূর্বে গ্রিনিচ হাসপাতাল হিসেবে ব্যবহৃত হত। ১৬৯৬ থেকে ১৭১২ সালের মধ্যে ক্রিস্টোফার রেন ভবনটি নির্মাণ করেন। সেখানে কিং উইলিয়াম ভবনের মধ্যে চুল্লিটি ছিল। মধ্য লন্ডনের খুব কাছাকাছি জায়গায় থাকা সত্ত্বেও এই পারমাণবিক চুল্লীটির অস্তিত্ব সাধারণ জনগণের কাছে অনেকটাই অজানা ছিল। এমনকি ১৯৯৭ সালে "মেরিটাইম গ্রিনিচ"-কে ইউনেস্কোর বিশ্ব ঐতিহ্য হিসাবে স্থানও দেওয়া হয়েছিল।   পরিচালনা এবং ক্ষয়ক্ষতি  জ্যাসন রিয়েক্টর ১৯৬২ থেকে ১৯৯৬ সাল পর্যন্ত সেখানে সচল ছিল (এর আগে, ১৯৫৯ সালের ফেব্রুয়ারি থেকে এটি স্লাও'র ল্যাংলিতে হকার সিডলি নিউক্লিয়ার পাওয়ার কর্পোরেশন দ্বারা পরিচালিত হত) এবং ১৯৯৯ সালে এটি সম্পূর্ণরূপে ভেঙে ফেলা হয়েছিল। তখন সেখান থেকে ২৭০ টন (২৯৭ মার্কিন টন; ৫৯৫,২৪৮ পাউন্ড) তেজস্ক্রিয় বর্জ্য অপসারণ করা হয়।  thumb|right|জ্যাসন ফুয়েল রডের রেপ্লিকা  ইউরেটম চুক্তি লঙ্ঘনের অভিযোগে ইউরোপীয় কমিশন ইউরোপের ন্যায়বিচার আদালতে যুক্তরাজ্যের বিরুদ্ধে একটি মামলা (সি-৬১/০৩ কমিশন বনাম যুক্তরাজ্য) দায়ের করে।  এই মামলাটি ২০০২ সালের ১২ এপ্রিল খারিজ হয়ে যায়। আদালত রায়ে উল্লেখ করে যে, এই চুক্তিটি সামরিক উদ্দেশ্যে পারমাণবিক শক্তির ব্যবহারের ক্ষেত্রে প্রযোজ্য নয়।    আরও দেখুন   পারমাণবিক চুল্লীর তালিকা   তথ্যসূত্র     বহিঃসংযোগ  Decommissioning The Jason Argonaut Research reactor At A World Herit   বিষয়শ্রেণী:পারমাণবিক গবেষণা চুল্লি বিষয়শ্রেণী:পারমাণবিক চুল্লী বিষয়শ্রেণী:লন্ডনের ইতিহাস বিষয়শ্রেণী:যুক্তরাজ্যের গবেষণা প্রতিষ্ঠান
তুমি রবে নীরবে ২০১৭ সালের বাংলাদেশী বাংলা প্রণয়নাট্য চলচ্চিত্র। রবীন্দ্রনাথ ঠাকুরের দুই বোন উপন্যাস অবলম্বনে এর গল্প ও চিত্রনাট্য রচিত। এটির চিত্রনাট্য রচনা ও পরিচালনা করেছেন মাহবুবা ইসলাম সুমী। মূল উপন্যাসের চার কেন্দ্রীয় চরিত্র শর্মিলা,  ঊর্মিমালা, শশাঙ্ক ও নীরদের চরিত্রে অভিনয় করেছেন অমৃতা চট্টোপাধ্যায়, তানজিন তিশা, ভাস্বর চ্যাটার্জী ও ইরফান সাজ্জাদ। এটি মাহবুবার অভিষেক চলচ্চিত্রনির্মাণ এবং তানজিন অভিনীত ও মুক্তিপ্রাপ্ত প্রথম চলচ্চিত্র। ইমপ্রেস টেলিফিল্মের প্রযোজনায় কাহিনিচিত্রটি প্রথমে টেলিভিশন চলচ্চিত্র হিসেবে নির্মিত হলেও পরবর্তীতে প্রেক্ষাগৃহের জন্য পূর্ণদৈর্ঘ্য চলচ্চিত্র হিসেবে মুক্তি দেয়া হয়। ২০১৭ সালের রবীন্দ্রজয়ন্তী উপলক্ষ্যে চলচ্চিত্রটি মুক্তি পায়। চলচ্চিত্রটি ২০১৭ সালের জাতীয় চলচ্চিত্র পুরস্কারের আসরে শ্রেষ্ঠ সঙ্গীত পরিচালক ও শ্রেষ্ঠ পোশাক ও সাজসজ্জা বিভাগে বিজয়ী হয়।   গল্পসূত্র  শর্মিমালা ও ঊর্মিমালা আপন দুই বোন। বড় বোন শর্মির বিয়ে হয়ে প্রকৌশলী শশাঙ্কের সাথে। তাদের দীর্ঘ বিবাহিত জীবনে কোন সন্তান আসেনি। ছোট বোন উর্মি পড়ুয়া মে। তাদের বাবা চান উর্মি লন্ডন থেকে পড়াশোনা করে চিকিৎসক হোক। বাবার পছন্দে নীরদের সাথে উর্মির বিয়ে ঠিক হয়। তবে উর্মির বিয়ের খবর শুনে শশাঙ্ক মুষড়ে পরে কারণ শশাঙ্ক উর্মিকে ভালবাসে। সম্পর্কের টানাপোড়নে একসময় শর্মি বুঝতে পারে তার স্বামী উর্মিকে ভালবাসে। দুই পুরুষ , দুইবোনকে ভিন্ন ভাবে ভালবাসায় সৃষ্ট জটিলতার অবসান হয় দুইবোনের প্রচেষ্ঠায়।   কুশীলব  শ্রেষ্ঠাংশের শিল্পীরা-   ইতিহাস  রবীন্দ্রনাথ ঠাকুরের দুই বোন উপন্যাস অবলম্বনে এই ছবির গল্প ও চিত্রনাট্য লিখেন মাহবুবা ইসলাম সুমী। ২০১৫ সালে ঢাকা ও কলকাতায় এর চিত্রগ্রহণ করা হয়। টেলিভিশন চলচ্চিত্র হিসেবে নির্মাণ শুরু হলেও পরবর্তীতে প্রেক্ষাগৃহে মুক্তির জন্য প্রস্তুত করা হয়। সম্পাদনায় তানজিন তিশার ডাবিং ভিন্ন শিল্পী দিয়ে করা হয়েছিল। ২০১৬ সালে ২৮ আগস্ট বাংলাদেশ চলচ্চিত্র সেন্সর বোর্ড হতে বিনা কর্তনে প্রদর্শনের ছাড়পত্র পায়। মুক্তির জন্য চলচ্চিত্রটির কোন প্রচারণা চালানো হয়নি। রবীন্দ্রজয়ন্তী উপলক্ষ্যে ২০১৭ সালের ৫ মে বাংলাদেশের দুটি প্রেক্ষাগৃহে চলচ্চিত্রটি মুক্তি পায়। পরবর্তিতে এটি রবীন্দ্রনাথের জন্মজয়ন্তী ও প্রয়াণ দিবসে টেলিভিশন চ্যানেলে প্রচারিত হয়েছে।  অর্জন তুমি রবে নীরবে ছায়াছবিতে নেপথ্য সঙ্গীত সঞ্চালন ও আরোপের জন্য ফরিদ আহমেদ এবং পোশাক ও সাজসজ্জার জন্য রিটা হোসেন ৪২তম জাতীয় চলচ্চিত্র পুরস্কারের আসরে শ্রেষ্ঠ সঙ্গীত পরিচালক ও শ্রেষ্ঠ পোশাক ও সাজসজ্জার পুরস্কার জয় করেছিলেন।   পুরস্কার প্রদানের তারিখ বিভাগপ্রাপক ফলাফল সূত্র.৪২তম জাতীয় চলচ্চিত্র পুরস্কার৭ নভেম্বর ২০১৯শ্রেষ্ঠ সঙ্গীত পরিচালকফরিদ আহমেদশ্রেষ্ঠ পোশাক ও সাজসজ্জারিটা হোসেন   তথ্যসূত্র    বহিঃসংযোগ     বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৭-এর চলচ্চিত্র বিষয়শ্রেণী:ঢাকায় ধারণকৃত চলচ্চিত্র বিষয়শ্রেণী:কলকাতায় ধারণকৃত চলচ্চিত্র বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র
Use to describe individual windmills.  Usage  {{Infobox windmill | name                =  | image               =  | caption             =  | name_of_mill        =  | location_of_mill    =  | gbgridref           = | lat                 = | long                = | operator            =  | built               =  | purpose             =  | type                =  | storeys             =  | base_storeys        =  | roundhouse_storeys  =  | smock_sides         =  | sail_number         =  | sail_type           =  | windshaft           =  | winding             =  | fantail_blades      =  | auxpower            =  | pairs_of_millstones =  | stone_size          =  | saw_type            =  | pump_type           =  | scoop_dia           =  | lost                =  | other               =  }}
স্টিফান জুলিয়ান বার্ড (জন্ম ২৯ এপ্রিল ১৯৯২) একজন নামিবীয় ক্রিকেটার। ২০১৬ সালের নভেম্বর মাসে, তিনি ক্রিকেট নামিবিয়ার বার্ষিক পুরস্কার প্রদান অনুষ্ঠানে প্লেয়ার্স অব দ্য ইয়ার পুরস্কার জিতেছিলেন। ২০১৮ জানুয়ারিতে, ২০১৮ আইসিসি ওয়ার্ল্ড ক্রিকেট লীগ দ্বিতীয় বিভাগ টুর্নামেন্টের জন্য নামিবিয়ার স্কোয়াডে তাঁর নাম ছিল। আগস্ট ২০১৮ এ, ২০১৮ আফ্রিকা টি২০ কাপের জন্য নামিবিয়ার স্কোয়াডে তাঁর নাম ছিল।  ২০১৯ সালের মার্চ মাসে, তাকে নামিবিয়ার স্কোয়াডে রাখা হয় ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য। টুর্নামেন্ট চলাকালীন ক্রীড়া নৈপুন্য প্রদর্শনকারী ঘোষিত ছয় খেলোয়াড়ের মধ্যে তার নামও দেওয়া হয়েছিল। নামিবিয়া টুর্নামেন্টের শীর্ষ চারে স্থান অর্জন করে, সুতরাং ওডিআই একদিনের আন্তর্জাতিক মর্যাদা পেয়ে যায়। টুর্নামেন্টের ফাইনালে ওমানের বিপক্ষে ২৭ এপ্রিল ২০১৮ তারিখে নামিবিয়ার হয়ে ওডিআই ক্রিকেটে অভিষেক হয়েছিল বার্ডের।  তিনি ছয় ম্যাচে ২৬৪ রান নিয়ে টুর্নামেন্টে নামিবিয়ার হয়ে সর্বোচ্চ রান সংগ্রহকারী ছিলেন।  ২০১৯ সালের মে মাসে উগান্ডায় আইসিসি টি-টোয়েন্টি বিশ্বকাপ আফ্রিকা বাছাইপর্বের টুর্নামেন্টের আঞ্চলিক ফাইনালের জন্য নামিবিয়ার স্কোয়াডে তার নাম পাওয়া যায়  তিনি তার টুয়েন্টি২০ আন্তর্জাতিক ক্রিকেটে ঘানার বিপরীতে নামিবিয়া জন্য টি২০আই ক্রিকেটে অভিষেক ঘটান ২০ মে ২০১৯।  ২০১৯ সালের জুনে, তিনি ক্রিকেট নামিবিয়ার এলিট মেনস স্কোয়াডে ২০১৯-২০ আন্তর্জাতিক মৌসুমের আগে ঘোষিত পঁচিশজন ক্রিকেটারের মধ্যে তিনিও একজন ছিলেন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য নামিবিয়ার স্কোয়াডে তাকে নাম ছিল।   তথ্যসূত্র    বহিঃসংযোগ      বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:নামিবীয় ক্রিকেটার বিষয়শ্রেণী:নামিবিয়ার একদিনের আন্তর্জাতিক ক্রিকেটার বিষয়শ্রেণী:নামিবিয়ার টুয়েন্টি২০ আন্তর্জাতিক ক্রিকেটার
রেজাউল করিম একজন বাংলাদেশী নগর পরিকল্পনাবিদ। তিনি খুলনা বিশ্ববিদ্যালয়ের নগর ও গ্রামীণ পরিকল্পনা ডিসিপ্লিনের অধ্যাপক এবং বিশ্ববিদ্যালয়টির বর্তমান উপাচার্য।  শিক্ষাজীবন রেজাউল ১৯৭৫ সালে ঢাকার তেজগাঁও পলিটেকনিক হাই স্কুল থেকে এসএসসি এবং ১৯৭৭ সালে নটর ডেম কলেজ থেকে এইচএসসি পাস করেন। তিনি ১৯৮১ সালে বাংলাদেশ কৃষি বিশ্ববিদ্যালয় থেকে কৃষি প্রকৌশলে বিএসসি এবং ১৯৮৫ সালে বাংলাদেশ প্রকৌশল বিশ্ববিদ্যালয় (বুয়েট) থেকে নগর ও অঞ্চল পরিকল্পনায় স্নাতকোত্তর ডিগ্রি অর্জন করেন। ১৯৯৫ সালে তিনি কানাডার অন্টারিওতে স্যার স্যান্ডফোর্ড ফ্লেমিং কলেজ অব অ্যাপ্লাইড আর্টস অ্যান্ড টেকনোলজি থেকে ভৌগোলিক তথ্য পদ্ধতির প্রয়োগ বিষয়ে একটি বিশেষায়িত স্নাতকোত্তর কোর্স সম্পন্ন করেন। রাজশাহী বিশ্ববিদ্যালয়ের ভূগোল ও পরিবেশ বিভাগ থেকে ২০০০ সালে তিনি পিএইচডি ডিগ্রি লাভ করেন। এছাড়া, ২০০৭ সালে তিনি যুক্তরাজ্যের লন্ডন বিশ্ববিদ্যালয়ের বার্কবেক কলেজ থেকে কমিউনিটি লিডারশিপ বিষয়ে একটি সার্টিফিকেট কোর্স সম্পন্ন করেন।  কর্মজীবন রেজাউল করিম ১৯৮৩ থেকে ১৯৮৪ সাল পর্যন্ত বাংলাদেশ কৃষি গবেষণা কাউন্সিলে বৈজ্ঞানিক কর্মকর্তার পদে কর্মরত ছিলেন। এরপর তিনি ১৯৮৭ থেকে ১৯৮৮ সাল পর্যন্ত রাজধানী উন্নয়ন কর্তৃপক্ষে (রাজউক) শহর পরিকল্পনা পরামর্শক হিসেবে কাজ করেন। তিনি ১৯৮৮ থেকে ১৯৯১ সাল পর্যন্ত পরিকল্পনা মন্ত্রণালয়ের বাস্তবায়ন পরিবীক্ষণ ও মূল্যায়ন বিভাগে সহকারী পরিচালক হিসেবে দায়িত্ব পালন করেন। ১৯৯১ সালে তিনি খুলনা বিশ্ববিদ্যালয়ের নগর ও গ্রামীণ পরিকল্পনা ডিসিপ্লিনে সহকারী অধ্যাপক হিসেবে শিক্ষকতা শুরু করেন এবং পরবর্তীকালে ওই ডিসিপ্লিনের অধ্যাপক পদে উন্নীত হন।  অধ্যাপনার পাশাপাশি তিনি খুলনা বিশ্ববিদ্যালয়ের সিনেট ও সিন্ডিকেট সদস্য, বিজ্ঞান প্রকৌশল ও প্রযুক্তিবিদ্যা স্কুলের ডিন, ইনস্টিটিউশনাল কোয়ালিটি অ্যাস্যুরেন্স সেলের পরিচালক, ছাত্র বিষয়ক পরিচালক এবং নগর ও গ্রামীণ পরিকল্পনা ডিসিপ্লিনের প্রধানসহ বিভিন্ন গুরুত্বপূর্ণ দায়িত্ব পালন করেছেন। এছাড়া, তিনি জাতীয় ও আন্তর্জাতিক বিভিন্ন প্রতিষ্ঠানের পরামর্শক হিসেবেও কাজ করেছেন।  ২০২৪ সালের ১৭ অক্টোবর তিনি খুলনা বিশ্ববিদ্যালয়ের উপাচার্য নিযুক্ত হন এবং ২০ অক্টোবর আনুষ্ঠানিকভাবে দায়িত্ব গ্রহণ করেন। উল্লেখ্য, তিনি খুলনা বিশ্ববিদ্যালয়ের শিক্ষকদের মধ্য থেকে ওই বিশ্ববিদ্যালয়ে নিয়োগপ্রাপ্ত তৃতীয় উপাচার্য।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:খুলনা বিশ্ববিদ্যালয়ের শিক্ষক বিষয়শ্রেণী:খুলনা বিশ্ববিদ্যালয়ের উপাচার্য বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
কোলমানস্কপ ("কোলম্যানের মাথা" এর জন্য আফ্রিকান, ; কোলমানস্কুপে) দক্ষিণ নামিবিয়ার নামিবের একটি ভূতের শহর, লুডারিটজ বন্দর শহর থেকে দশ কিলোমিটার অভ্যন্তরীণ দূরে। জনি কোলম্যান নামে একজন পরিবহন চালকের নামানুসারে এটির নামকরণ করা হয়েছিল, যিনি বালির ঝড়ের সময়, বসতির বিপরীতে একটি ছোট বাঁকের উপর তার বলদ ওয়াগন পরিত্যাগ করেছিলেন। এক সময় এটি একটি ছোট কিন্তু খুব সমৃদ্ধ খনির গ্রাম ছিল, তবে বর্তমানে এটি এখন নামিবিয়া-ডি বিয়ার্স যৌথ সংস্থা পরিচালিত একটি পর্যটন কেন্দ্র।   তথ্যসূত্র   বিষয়শ্রেণী:নামিবিয়ার ইতিহাস বিষয়শ্রেণী:নামিবিয়ার প্রাক্তন জনবহুল স্থান
লা বাত্তালিয়া দি আলজেরি (আলজেরির যুদ্ধ) ১৯৬৬ সালে নির্মিত একটি ঐতিহাসিক যুদ্ধবিষয়ক চলচ্চিত্র। জিল্লো পন্তেকোর্ভো ছবিটির পরিচালক ও চিত্রনাট্যকার। শ্রেষ্ঠাংশে রয়েছেন জঁ মার্তে ও সাদি ইয়াসেফ। আলজেরীয় যুদ্ধে উত্তর আফ্রিকায় ফরাসি সরকারের বিরুদ্ধে বিদ্রোহীদের সংগ্রামের চিত্রই এখানে ফুটে ওঠেছে। আলজিয়ার্সের যুদ্ধ এর মধ্যে সবচেয়ে গুরুত্বপূর্ণ  ছিল। আলজিয়ার্স আলজেরিয়ার রাজধানী। আলজিয়ার্সেই ছবিটির চলচ্চিত্রায়ন হয়। এন্নিও মোরিকোনে এর আবহসংগীত রচনা করেন। রোবার্তো রোসেলিনির কাজ থেকে অনুপ্রাণিত হয়ে নিউজরিল শৈলী অনুযায়ী ছবিটি নির্মিত হয়। ঐতিহাসিকভাবে ছবিটিকে বিশ্বাসযোগ্য করে তোলার অংশ হিসেবে ডকুমেন্টারির মত করে নির্মাণ করা হয়। এর অভিনেতারাও অনেকক্ষেত্রে পেশাদার অভিনেতা ছিলেন না। ইতালীয় নব্যবাস্তবতাবাদী ধারার এক অনন্য উদাহরণ হিসেবে ছবিটি বিবেচিত হয়।  ১৯৫৪-১৯৫৭ সালে স্বাধীনতাসংগ্রামে বিপ্লবী নেতা আলি লা পোঁতের আখ্যানই প্রধানত এ ছবিতে চিত্রিত হয়েছে। জাতীয় মুক্তি ফ্রন্টের (এফএনএল) রাজনৈতিক নেতারা পুনর্গঠিত হয়ে কাসবাহ-তে রাজনৈতিক কার্যক্রমের সম্প্রসারণ ঘটান। কিন্তু ফরাসি ছত্রীসেনারা তাদের উপর আক্রমণ করে। এটি একটি অত্যন্ত নাটকীয় চলচ্চিত্র, যাতে গেরিলা আন্দোলন ও একে দমন করতে ঔপনিবেশিক শক্তি- অবৈধ পদ্ধতি, যেমন নির্যাতনের প্রয়োগ বর্ণিত হয়েছে। আলজেরিয়া ফ্রান্সের কাছ থেকে স্বাধীনতা লাভ করতে সক্ষম হয়। পন্তেকোর্ভো ছবির উপসংহারে এটি উল্লেখ করেছেন।  ছবিটি সমালোচকদের কাছে নন্দিত হয়েছে। বিদ্রোহী দল ও রাষ্ট্রীয় কর্তৃপক্ষ একে নগরভিত্তিক গেরিলা যুদ্ধের উপর গুরুত্বপূর্ণ ধারাভাষ্য হিসেবে আখ্যা দেয়। সাইট অ্যান্ড সাউন্ডের জরিপ অনুযায়ী বিশ্বের সেরা ২৫০টি ছবির মধ্যে ৪৮তম।এম্পায়ার ম্যাগাজিনের সেরা ৫০০ চলচ্চিত্রের তালিকায় এটি ১২০তম স্থান দখল করেছে।http://www.empireonline.com/500/76.asp ১০০টি সংরক্ষণীয় ইতালীয় ছবির ১টি হিসেবেও এটি তালিকাভুক্ত হয়েছে।  সামাজিক ও রাজনৈতিক বিতর্কের কেন্দ্রবিন্দু চলচ্চিত্রটি মুক্তির পাঁচ বছর পরেও দেখানো হয়নি। অবশেষে ১৯৭১ সালে ছবিটি মুক্তি পায়।  কাহিনীসংক্ষেপ ১৯৫৪ সালের নভেম্বর থেকে ১৯৫৭ সালের ডিসেম্বরে তৎকালীন ফরাসি আলজেরিয়ার রাজধানী আলজিয়ার্সে স্বাধীনতাযুদ্ধের যেসব ঘটনা সংঘটিত হয়, সেগুলোই এ চলচ্চিত্রের উপজীব্য। কাসবাহ শহরে বিপ্লবীরা তাদের সংগঠনের শাখা প্রতিষ্ঠা করেন। মুসলিম ও পিয়েদ-নোয়াঁ (আলজেরিয়ায় জন্ম নেওয়া ইউরোপীয় বংশোদ্ভূত ব্যক্তি) পরস্পর সংঘর্ষে লিপ্ত হলে ফরাসি সেনাবাহিনী এফএনএলকে দমন করার চেষ্টা করে। গুপ্তহত্যা কিংবা গ্রেপ্তার/নির্যাতনের মাধ্যমে এফএনএল নেতৃত্বকে ফরাসি ছত্রীসেনারা প্রতিহত করে। চলচ্চিত্রের সমাপ্তিতে দেখানো হয়,  চারদিকে জাতীয়তাবাদী দাঙ্গা ও সংঘাত ছড়িয়ে পড়েছে। এর অর্থ হলো- ফ্রান্স আলজিয়ার্সের যুদ্ধ জিতেছে ঠিকই, কিন্তু আলজেরিয়ার স্বাধীনতাযুদ্ধে জয়লাভ করতে পারেনি।  তথ্যসূত্র  বহিঃসংযোগ              বিষয়শ্রেণী:ইতালীয় চলচ্চিত্র বিষয়শ্রেণী:আলজেরীয় চলচ্চিত্র বিষয়শ্রেণী:১৯৬৬-এর চলচ্চিত্র বিষয়শ্রেণী:আলজেরীয় নাট্য চলচ্চিত্র বিষয়শ্রেণী:ইতালীয় ঐতিহাসিক নাট্য চলচ্চিত্র বিষয়শ্রেণী:ইতালীয় যুদ্ধভিত্তিক নাট্য চলচ্চিত্র বিষয়শ্রেণী:ফরাসি ভাষার চলচ্চিত্র বিষয়শ্রেণী:বর্ণবাদ সম্পর্কে চলচ্চিত্র বিষয়শ্রেণী:বিবাচনকৃত চলচ্চিত্র বিষয়শ্রেণী:সন্ত্রাসবাদ সম্পর্কে চলচ্চিত্র বিষয়শ্রেণী:ইতালীয় সাদাকালো চলচ্চিত্র বিষয়শ্রেণী:১৯৬০-এর দশকের ইংরেজি ভাষার চলচ্চিত্র বিষয়শ্রেণী:ইসলাম সম্পর্কে চলচ্চিত্র বিষয়শ্রেণী:১৯৫৪-এর পটভূমিতে চলচ্চিত্র বিষয়শ্রেণী:১৯৫৬-এর পটভূমিতে চলচ্চিত্র বিষয়শ্রেণী:১৯৫৭-এর পটভূমিতে চলচ্চিত্র বিষয়শ্রেণী:স্বর্ণ সিংহ বিজয়ী বিষয়শ্রেণী:১৯৬৬-এর নাট্য চলচ্চিত্র